**Айдос Мұқатаев,** М.Қозыбаев атындағы Солтүстік Қазақстан мемлекеттік университетінің стратегия және халықаралық ынтымақтастық жөніндегі проректоры

**Жаңа мүмкіндіктер бастауы**

**Елбасы Нұрсұлтан Назарбаевтың Қазақстан Республикасы Парламенті палаталарының бірлескен отырысында жария өткен "Президенттің бес әлеуметтік бастамасы" атты Үндеуі халқымызды жағымды жаңалықтарға кенелтті. "Қазақстан алдымен бойына күш, қазынасына қаржы жинап, қуатты елге айналуы керек еді. Міне, сол күн туды. Бұл - біздің қоғамның әлеуметтік бірлігін нығайту үшін жігерімізді жанып, нақты іске кірісетін сәт!", -деген Елбасы Үндеуде талайдан бері көкейінде жүріп, толғағы жеткет мәселелерді көтерудің уақыты келгенін айтты.**

Үндеуден Елбасы "Бес әлеуметтік бастамаға" аса ыждаһаттылықпен дайындалып барып, оны жариялауға бел буғанын аңғаруға болады. Әрбір қазақстандықтың әл-ауқатын әрі қарай жақсарта түсуге бағытталған Үндеуде Елбасының: "Бірден айтайык бүгін ай-тылатын ұсыныстың бәрі - есеп-қисабы мұқият жасалған бағдарлама", - деуі алдыңғы сезіміздің дәлелі.

Біз үшін, әсіресе, Президенттің бес әлеуметтік бастамасының үшіншісі, яғни, жоғары білім алудың қолжетімділігі мен сапасын арттырып, студент жастардың жа-тақханадағы жағдайын жақсартуды кездегені ерекше маңызды. М.Қозыбаев атындағы Солтүстік Қазақстан мемлекеттік университеті жоғары және жоғары оқу орнынан кейінгі білім беру қызметін ұсынатын өңіріміздегі жалғыз білім, ғылым және мәдениет ошағы болып табылады. Университетте бакалавриаттың - 48, магистратураның - 23 және РҺБ докторантураның 4 бағдарламасы бойынша кадрлар даярланады. Өңір жастарына жоғары білімнің қолжетімділігін қамтамасыз ету үшін оқу орнында 23 бағыт бойынша жаңа ма-мандық ашу жоспарланған Олар: білім беру, техникалық ғылым және технология, ауыл шаруашылығы, әлөуметтік ғылымдар, экономика және бизнес бағдарламалары бойынша мамандықтар болмақ.

Заманауи еңбек нарығының қажеттілігіне және өңір ерекшеліктеріне сәйкес, жаңа мамандықтарды ашу қажеттілігі туындап отыр. Атап айтқанда, біздің облыста дәрігерлер мен агрономдар жетіспейді. Қазіргі уақытта біз "Жалпы медицина", (оқу мерзімі 5 жыл) және "Фармация" (оқу мерзімі 5 жыл) мамандықтарын ашуға құжаттарды дайындадық. Жалпы медицина мамандығы бойынша: терапевт, хирург, акушер-гинеколог, педиатр, жалпы тәжірибе дәрігері тағылымдамасы жоспарланған. Медициналық мамандықтарды ашуға байланысты университетте үлкен дайындық жұмыстары жүргізілді. Денсаулық сақтау басқармасымен ынтымақтастық туралы меморандум жасалды. Биылғы жылдың өзінде жаңа білім беру бағдарламалары бойынша алғашқы абитуриенттерді қабыл-дамақпыз. Осыған орай университеттің клиникалық базасы ретінде денсаулық сақтау мекемелерін ұсыну, оқу үдерісіне ғылым докторлары мен медицина ғылымының кандидаттарын, РҺD док-торларың медицина магистрлерін тарту бойынша жұмыстар жүргізілуде. Бұл бізге интернатура ашу үшін қажет. Интернатура екі жылдан кейін медициналық жоғары оқу орындарын бітірген өз өңіріміздің түлектері есебінен клини-калық тәжірибеден өткен жоғары білікті дәрігерлер даярлап шығаруға мүмкіндік береді.

Сонымен қатар облыстағы шағын жинақты мектептердің мәселелерін шешу үшін химия-биология, физика-информатика, математика-информатика, тарих-дінтану сияқты қосарланған педагогикалық мамандықтар бойынша мұғалімдер даярланатын болады. Үстіміздегі оқу жылында М. Қозыбаев атындағы Солтүстік Қазақстан мемлекеттік университеті үгіт-насихат тобының қатысуымен өңіріміздің барлық аудандары мен Петропавл қаласының мектептері түлектерімен кәсіптік бағдар беру бойынша кездесулер өткізілді. Осы жұмыстар аясында барлық аудан әкімдіктерімен ынтымақтастық туралы меморандумдарға қол қойылды. Университетіміздің факультеттерінде мектеп және кол-ледж түлектеріне ашық есік күндері өткізілуде.

Қазіргі таңда еліміздегі жоғары оқу орындарында оқып жатқан жастардың 30 пайызға жуығы мемлекет белген грантпен білім алуда. Елбасы жыл сайынғы 54 мың грантқа қосымша 2018-2019 оқу жылында тағы 20 мың грант бөлуді ұсынып отыр. Оның 11 мыңы техникалық мамандықтар бойынша бакалаврлық білім беруге тиесілі болмақ. Мемлекет тарапынан бөлінетін гранттармен қатар біздің университет ұжымы мектеп түлектеріне арналған пәндік олимпиадалар ұйымдастырады. Олардың жеңімпаздары оқудың барлық кезеңіне грант немесе жеңілдіктер алу мүмкіндігіне ие болады.

Жыл сайын оқу орнының ақылы бөлімінде оқитын студенттерге тоғыз грант бөлінеді. Оның үшеуі Манаш Қозыбаев атындағы және алтауы университет ректоры Се-рік Өмірбаевтың атындағы грант. Сонымен қатар университетке оқуға түсушілер мен студенттерге жеңілдіктер бар. Мәселен, бірінші курсқа түсу кезінде республикалық пәндік олимпиадаларының және ғылыми-зерттеу сайыстарының жеңімпаздары мен жүлдегерлеріне 30, 15 және 10 пайыз жеңілдік қарастырылған. Облыс түлектерінің арасында білім гранттары иегерлері 2017 жылы 309 адамға жетті. Соның нәтижесінде 2013-2017 оқу жылдары аралығында университетке қабылдау 2,1 есеге өсті. Қазіргі уақытта М.Қозыбаев атындағы Солтүстік Қазақстан мемлекеттік университеті студент-терінің саны 5451 адамды құрайды. 1710 студент мемлекеттік грант иегері, бұл барлық студенттердің ЗЗ,5 пайызы.

Өңір түлектерінің жоғары оқу орнына қолжетімділігін арттыру, еңбек нарығындағы білікті мамандарға сұранысты қанағаттандыру, осылайша облыстың әлеуметтік-экономикалық тұрақтылығын қамтамасыз ету мәселелері жыл сайын 410 қосымша білім грантын бөлу арқылы шешімін таппақ.

Президенттің бес әлеуметтік бастамасында студенттердің жатақханадағы жағдайын жақсарту мәселесі де көтерілгені белгілі. Бізде қазіргі таңда үш жатақхана бар. Оларда 1451 адам тұрып жатыр. Соның ішінде 862 студент "Серпін - 2050" бағдарламасы бойынша білім алып жатқан жастар. Тағы 91-і дайындық бөлімінің тыңдаушылары. Қазірдің өзінде 1300 студентке жатақханадан орын қажет. Елбасы 2022 жылға дейін кемінде 75 мың орынды қамтитын жаңа студенттік жатақханалар салуды тапсырды. Ол таяудағы жылдардағы қажеттілікті ескере отырып жүзеге асырылуы тиіс. 2022 жылы бізде оқитын студенттер саны сегіз мыңға жетеді деген болжам жасап отырмыз. Онда университет студенттерінің жатақханаға сүранысы 3856 орынды құрайды. Осыған орай, биылғы жылы әрқайсысы кемінде 500 орындық екі жаңа студенттер үйін салу қажет. Қазіргі таңда жобалық-сметалық құжаттар бар. Екі жатақхананы салу құны 4 451 200 мың теңге. Бұған республикалық бюджеттен қаражат бөлуді сұрап отырмыз.

Екі жыл ішінде біз барлық оқу ғимараттары мен жатақханаларды күрделі жөндеуден өткізуді де жоспарлап отырмыз. Университеттің оқу-зертханалық базасы жа-ңартылады және осы жылы Гидравтика және гидромеханика зертханасы, биология пәнін оқыту кабинеті, ауыл шаруашылығы бағытындағы жем және мал өнімдерін талдауға арналған екі зертхана, топырақ құнарлығы мен өсімдік өнімдерінің сапасын бағалау, жа-санды интеллект жүйелерінің нақты виртуалды зертханасы, биология пәнін оқыту кабинеті, ауыл шаруашылығы бағытындағы жем және мал өнімдерін талдауға арналған екі зертхана, топырақ құнарлығы мен өсімдік өнімдерінің сапасын бағалау, жасанды интеллект жүйелерінің нақты виртуалды зертханасы, нано-технологиялар кабинеті сияқты жаңа зертханалар сатып алынады.

**// Қызылжар нұры. - 2018. - 11 мамыр.**